kardosdrur/scandi-wiki huggingface dataset:
Tingsvidne

Et tingsvidne betegner egentlig et bevismiddel ved de danske middelalderlige ting (herredsting, landsting, sysselting og retterting), hvor otte troværdige mænd vidnede om et bestemt forhold, fx hvordan det fra gammel tid havde været, eller hvad der tidligere var foregået på tinget.

I Jyske Lov hedder det i 1. bog, kap. 38 om tingsvidne:

"Tingsvidne vil sige, at de gode Mænd, der var til Stede paa Tinget, aflægger Vidnesbyrd om, hvad de hørte og saa. Færre end syv Mænd kan ikke holde Ting. Saa mange Mænd udgør ogsaa et fuldt Tingsvidne. Skal den Jord, som bliver givet til Kirken, sælges, kan hvem der vil, købe den, for alle kristne Mænd skal være Brødre."

Almindeligvis bruges ordet tingsvidne imidlertid om det skriftlige vidnesbyrd om retshandler på tinget. Disse blev ikke som senere nedfældet i en tingbog, men udfærdiget som et selvstændigt dokument, der blev overladt til domhaveren eller initiativtageren til tingsvidnets udfærdigelse. Det tidligste kendte sådanne tingsvidner stammer fra slutningen af 1200-tallet og er udfærdiget på pergament og sproget er latin. Først omkring 1400 begynder sproget at være dansk.

Tingsvidnerne er yderst regelmæssigt opbygget. Først er der en indledning med intitulatio, inscriptio og salutatio. Udstederen er ved rettertingsvidner kongen, og de øvrige tingmænd nævnes som nærværende, mens udstederen ved herreds- og landstingsvidner er udstedt i fællesskab af en gruppe af tingmændene, oftest med herredsfogeden eller landsdommeren nævnt først og de øvrige nævnt i rangfølge. Selvom dokumentet blev overladt til en af sagens partner, er det henvendt til alle.

Efter indledningen følger hovedteksten med tid og sted for tingets afholdelse. Sagspartnerne nævnes ved navn, og sagens behandling på tinget beskrives kort. Endelig er tingsvidnet forsynet med et segl.

Det bevarede tingsvidner handler næsten alle om godstransaktioner, hvilket formodentlig delvis skyldes, at det har været de vigtigste at bevare for eftertiden, da man kunne risikere, at der blev gjort modkrav på godset på et senere tidspunkt. Der er kun bevaret få tingsvidner fra før 1350; for de følgende 100 år ses en jævn stigning i antallet af bevarede tingsvidner. Hvor der for perioden 1340-1375 i gennemsnit kendes 7,1 tingsvidner pr. år, kendes der således fra 1440-1448 10,6 pr. år. Herefter stiger antallet dramatisk, så der fra 1449-1481 kendes 35,3 tingsvidner pr. år.

Se også 
 Diplomatik

Litteratur 
 Henrik Lerdam: Kongen og tinget. Det senmiddelalderlige retsvæsen 1340-1448, Museum Tusculanums Forlag:København 2001 

Retsvæsen
Danmarks historie
Retshistorie i middelalderen
Pedro Biker

Pedro Biker (døbt Max Petersen de Andrade Corro Barroso Judice, 4. januar 1925 i Lissabon – 17. maj 1973 i Faaborg) var en dansk musiker, sanger og tv-medarbejder. Han blev født i Portugal, men kom som barn til Danmark.

Fra 1943 – i en alder af kun 18 år – fik han chancen som trommeslager i den jævnaldrende Bent Fabricius-Bjerres orkester og mange år senere optrådte han som sanger i Ib Glindemanns orkester. Glindemanns orkester blev tilknyttet som big band på reklameradioen Radio Mercur, og der blev Pedro Biker ved et tilfælde opdaget som radiostemme, da han lagde stemme til det kendte signal "De Lytter til Radio Mercur". Ind imellem var han ansat som programvært på Radio Mercur, og han blev også hyret som vært på Danmarks Radios nye program 3, kaldet Melodiradioen, der startede 1. januar 1963 efter Mercurs lukning. I 1960'erne indspillede han desuden et par LP'er sammen med en håndfuld danske jazzmusikere (heriblandt en meget ung NHØP), og et par stykker af dem er genudgivet på CD i 2006 (Universal Music).

I 1970 fik han et stort dansktop-hit med Burt Bacharachs Raindrops keep falling on my head, Regndråber drypper i mit hår, der stadigvæk regnes for Bikers mest populære indspilning.

På Danmarks Radio var han fra 1968 oplæser/studievært på tv-avisen.

Pedro Biker er far til Peter Biker, der ligeledes er musiker.

Referencer

Eksterne henvisninger 
 
 

Musikere fra Danmark
Sangere fra Danmark
Deltagere ved Dansk Melodi Grand Prix 1961
Borderterrier

Border terrier er en hunderace af typen terrier. Racen er en jagthund af gruppen af gravsøgende hunde. Navnet kommer af det engelske ord for grænse, da racen oprindelig blev fremarvlet til brug for rævejagt i området omkring grænsen mellem England og Skotland.

En border terrier er en lille hund med en højde på 25 cm, og en vægt på 5-7,5 kg. Racen er brugt til at gå ned i rævegrave og jage byttet ud, som enten er en ræv eller en grævling. En Border terrier, kan også være en god gårdhund, som tager alle musene og rotterne, rundt på gården. En Border terrier er en glad hund, den elsker at løbe.
En Border terrier er en god familiehund og er glad for børn.
Den kan eventuelt. være hyrdehund. Agillity og lydighed, samt andre hundesport er gode, da racen elsker motion og anden form for beskæftigelse. Fantastisk klog race.

Referencer

Eksterne henvisninger 

 Border Terriers & Cats 
 Spike's Disease(CECS) 

Terriere
Hunderacer fra England
Jagthunde
Beck

Beck har flere betydninger:

 Beck (slægter) – flere danske, svenske og tyske adelsslægter og borgerlige slægter
 Beck (musiker) – en amerikansk musiker
 Beck (tv-serie) – en svensk tv-serie baseret på figurerne i Roman om en forbrydelse

Efternavn 
 Martin Beck – en fiktiv person i krimiserien Roman om en forbrydelse

Tyske efternavne
Erhvervsmæssige efternavne
Hjerter er trumf

Hjerter er trumf er en dansk dramafilm fra 1976 instrueret af Lars Brydesen, der også har skrevet manuskript med Jannick Storm. Den fortæller om en hjertepatient, der får et nyt hjerte transplanteret ind og som drives af en trang til at finde ud af, hvem der har været hans donor.

Medvirkende

Lars Knutzon
Ann-Mari Max Hansen
Morten Grunwald
Klaus Pagh
Anne-Lise Gabold
Bent Christensen
Ulla Gottlieb
Bodil Kjer
Ove Sprogøe
Lotte Tarp
Gunnar Lemvigh
Edward Fleming
Claus Nissen
Poul Thomsen
Ingolf David
Søren Steen
Michael Lindvad

Eksterne henvisninger
 

Dramafilm fra Danmark
Danske film fra 1976
Befordringsmiddel

Et befordringsmiddel er en genstand eller et system som anvendes til transport af varer, dyr eller personer. Befordringsmidler omfatter f.eks.:
 Køretøjer
 Fartøjer
 Luftfartøjer
 Ridedyr
 Rørledninger
 Rulletrapper
 Trillebør

Befordringsmidler
Blind makker

Blind makker er en dansk film fra 1976, instrueret af Hans Kristensen og skrevet af Hans Hansen og Kristensen.

Medvirkende
Ole Ernst
Lisbet Dahl
Jesper Klein
Claus Nissen
Margrethe Koytu
Holger Munk
Hugo Herrestrup
Poul Thomsen
Benny Hansen
Joen Bille
Søren Steen
Otto Brandenburg
Lars Høy
Holger Vistisen
Susanne Jagd
Klaus Pagh
Sonja Oppenhagen
Lillian Tillegreen
Lene Vasegaard
Preben Harris
Beatrice Palner
Poul Glargaard

Eksterne henvisninger 
 

Dramafilm fra Danmark
Danske film fra 1976
Film instrueret af Hans Kristensen
Dansksprogede film
Poul Thomsen (tv-vært)

Poul Thomsen (født d. 29. juni 1938 i Nykøbing Falster; død d. 15. september 2022 i Albæk, Randers) var en dansk tv-vært og programtilrettelægger, der især var kendt for sine programmer om dyr. Han modtog Modersmål-Prisen i 1980.

Poul Thomsen, der var selvlært journalist, var født i Nykøbing Falster, men opvokset i Hammel. At dyrene skulle blive hans kendetegn, skete helt tilfældigt, da han optrådte i et tv-program om fisketure og siden blev indbudt til at lave en serie børneprogrammer om dyr, Dig og dyrene (1976-79).

Hans rolle som hele Danmarks dyreven blev slået fast med spørgeprogrammet Dus med Dyrene (1980-85), hvor han hver uge – med sin karakteristiske stemme – svarede på seernes indsendte spørgsmål ledsaget af programmets kendingsmelodi, 2. sats af Vivaldis guitarkoncert i D-dur. Med i studiet var hans hund af racen gammel dansk hønsehund, Balder (død 1984).

Senere optrådte han som vært i spørgeprogrammet En naturlig forklaring (1989-99), hvor seerne kunne stille spørgsmål om dyr og natur til et fast panel af eksperter. I samme periode var han vært i hundequizzen Hund og hund imellem (1988-98). I Hund og hund imellem optrådte også komikerparret Monrad og Rislund som utraditionelle kommentatorer af de deltagende hundes indsats på agilitybanen.

Ud over dyreprogrammerne lavede Poul Thomsen et antal portrætprogrammer, samt serien Mit Danmark (1990-91) om historier fra rundt omkring i landet. Poul Thomsen havde en cameo-rolle som dyrepasser i filmen Sprængfarlig bombe.

Referencer

Eksterne henvisninger 
 

Studieværter fra Danmark
Ansatte i DR
Modtagere af Modersmål-Prisen
Personer fra Hammel
Født i 1938
Døde i 2022
Dan (grad)

En dan er en grad inden for japansk kampsport, der ofte betegnes som en 'mestergrad'.

Historie 
I 1883 indførte ophavsmanden for dan-systemet, Jigoro Kano, i forbindelse med modernisering af kampdisciplinen ju-jutsu til judo. Den efterfølgende årrække indførte de øvrige moderne japanske kampdiscipliner ligeledes dan-systemet, hvilket for eksempel kan observeres inden for iaido, aikido, karate, kyudo og den moderne form for kendo. 
Lavere niveauer inden for dette gradueringssystem betegnes almindeligvis med kyū grad (elevgrader). Opfindelsen af kyu-systemmet stammer fra Japan, men paradoksalt er bæltefarver blevet indført i Japan fra Vesten. Der er delte meninger om, hvorfor kyu-dan systemet blev indført, men en af forklaringerne er, at systemet blev indført med henblik på graduering af det enkelte individ uafhængig af de øvrige udøvere i den pågældende klub.

Efter indførelsen af det moderne gradueringssystem kan der inden for visse kampdiscipliner visuelt identificeres, hvilken dan-grad den pågældende udøver holder. I judo eksisterer således det 'sorte bælte', der symboliserer, at udøveren holder dan-grad; mens eksempelvis inden for den moderne form for Kendo, eksisterer der ikke bælter, selvom der gradueres efter dan-systemet.

Dan-grader 

Dan-graden tildeles ofte en kamsportsudøver i forbindelse med en graduering (tildeling, prøve eller eksamen). Det japanske tegn (kanji) for dan, 段, betyder trin, trappe, niveau eller grad.

Det varierer hvor mange dan-grader, der eksisterer inden for de respektive stilarter, og historisk har antallet af dan-grader ændret antal siden den oprindelige indførelse. Denne ændring har både foregået i retning af stigning af antallet af dan-grader samt fjernelse af dan-grader. Endvidere kan der tildeles 'æres-dan-grader', hvilket vil sige, at udøveren eksempelvis kan blive tildelt en eller flere dan-grader.

Typisk findes der ti dan-grader.

 Dan 初段 Shodan
 Dan 弍段 Nidan (二段 bruges også)
 Dan 参段 Sandan (三段 bruges også)
 Dan 四段 Yondan
 Dan 五段 Godan
 Dan 六段 Rokudan
 Dan 七段 Nanadan
 Dan 八段 Hachidan
 Dan 九段 Kudan
 Dan 十段 Jūdan

Kyū-grader 

Kyū (級) stammer fra Japan, men de farvede bælter er en opfindelse fra Vesten. Kyū betegner kategorien 'elev' og tildeles ofte udøveren i forbindelse med en graduering. 

Kyū systemet varierer fra kampsportsdisciplin til kampsportsdisciplin. Nogle kampsportsdiscipliner benytter farvede dragter eller bælter, mens andre ikke har denne identificering. Inden for kyu-grader kan udøveren ligeledes springe i rækkefølgen i forbindelse med en graduering.
 
Kyū-grader findes typisk fra seks til ti grader - hvor der tæller 'nedad' mod det sorte bælte:

10. Kyū 十級 Jūkyū

9. Kyū 九級 Kukyū

8. Kyū 八級 Hachikyū

7. Kyū 七級 Nanakyū

6. Kyū 六級 Rokkyū

5. Kyū 五級 Gokyū

4. Kyū 四級 Yonkyū

3. Kyū 三級 Sankyū

2. Kyū 二級 Nikyū

1. Kyū 一級 Ikkyū

Se også 
Menkyo. Menkyo-systemet eksisterede i den feudale samurais tidsperiode (før år 1868).

Følgende moderne japanske kampdiscipliner graduerer efter kyu-dan systemet: 

 Aikido
 Iaido
 Judo
 Karate
 Den moderne for kendo

Referencer 

Japansk kampsport
UAV

En UAV (eng. unmanned aerial vehicle) også kaldet en drone er oprindeligt en USAF-militærterm som beskriver den seneste generation af pilotløse luftfartøjer, som kan genbruges flere gange. Så krydsermissiler og rumsonder er f.eks. ikke UAV og droner. Droner bruges primært om ubemandede målfly til at afprøve antiflymissiler eller til at træne luftværnsskytter. Oftest er det udfasede fly eller store modelfly. NASA anvendte i 1984 en Boeing 720-drone til afprøve mindre brandfarligt brændstof i et kontrolleret styrt.

Historisk 
Droner som idé findes i hvert fald tilbage til 1924 og blev beskrevet i The Experimenter november 1924.

Brug 
Mange nationer har i dag UAV'er i deres arsenal.

Danmark 
I Danmark forsøgte man sig på et tidspunkt med det nu fejlslagne tårnfalke-projekt. Efterfølgende indkøbte man i 2007 Raven-systemet. Den 12. maj 2012 underskrev Forsvaret en kontrakt på leveringen af et antal Puma-droner som erstatning for Raven-systemet.

Frankrig 

I Frankrig findes der tre firmaer, som beskæftiger sig med produktion af UAV'er:
 Dassault
 EADS
 Sagem
Alle tre har udviklet avanceret droneteknologi. Dronerne falder i forskellige kategorier, hvor Dassaults nEUROn er en stealth type UAV, mens Sagem med deres Sperwer og EADS med Harfang og Talarion har udviklet mere traditionelt udseende UAV'er.

Spanien

Kina 
I Kina er det nu kommet frem, at man her satser massivt på, at komme ind på markedet for UAV'er

USA 
Amerikanerne har i flere år brugt UAV'er til forskellige militære formål og sidder sammen med israelske firmaer tungt på markedet for UAV'er.

Kilder/referencer

Se også 
 MAV
 Modelfly
 Elektrohydrodynamisk-lifter

Eksterne henvisninger 

 
 .
Mikroluftfartøj

Et mikroluftfartøj ( også kaldet Micro Air Vehicle eller blot MAV) er en type UAV'er, der er ganske små og som kan være selvstyrende. Moderne MAV'er kan have en størrelse ned til 15 centimeter, men der forskes i udvikling af MAV'er i insektstørrelse. 

De små luftfartøjer kan muliggøre observationer i farlige eller fjendtlige omgivelser, som ikke er mulige at observere med konventionelle køretøjer og/eller større UAV'er. 

Der forskes i udvikling af endnu mindre luftfartøjer, såkaldte Nanoluftfartøjer (Nano Air Vehicle, NAV) med en størrelse ned til 7,5 cm.

Eksterne henvisninger 
 Miniature Aerial vehicles Research
 Micro Air Vehicles – Toward a New Dimension in Flight 
 Delfly – a flapping model craft by a team of Delft University of Technology

UAV og droner
Don Bluth

Donald Virgil Bluth (født den 13. september 1937) er en amerikansk tidligere Disney-animator, der står bag bl.a. Rejsen til Amerika, Fru Brisbys hemmelige verden, Landet for længe siden , Pingvinen og strandstenen samt et animeret Arcadespil kaldet "Dragon´s Lair".

Udvalgt filmografi 
 Anastasia
 Bartok den Mægtige
 Rejsen til Amerika
 Fru Brisbys hemmelige verden
 Landet for længe siden
 Pingvinen og strandstenen
 A Troll in Central Park

Referencer

Eksterne henvisninger 
 

Tegneserietegnere fra USA
Animatorer fra USA
Seth MacFarlane

Seth Woodbury MacFarlane (født 26. oktober 1973) er en amerikansk animator, filmmanuskriptforfatter, instruktør og tegnefilmsdubber, skuespiller, producer, sanger og komiker. Han er mest kendt som skaberen af de tre satiriske tegnefilmsserier Family Guy, The Cleveland Show og American Dad!. Han er ejer og grundlægger af produktionsselskabet Fuzzy Door Productions. som har stået for produktionen af hans serier, heriblandt også hans Family Guy spin-off, The Cleveland Show.

Seth MacFarlane skulle have været ombord på flyet American Airlines' flynummer 11, der 11. september 2001 fløj ind i World Trade Centers nordlige tårn, men da han kom for sent ud i lufthavnen, nåede han ikke flyet.

Filmografi 
Seth MacFarlane har blandt andet medvirket i følgende:

Tv 
 Family Guy (1999-2003, 2005-, animation, manuskript, produktion, stemme mm.)
 American Dad! (2005-, animation, manuskript, produktion, stemme, musik mm.)
 The Cleveland Show (2009-)

Spillefilm 
 Hellboy II: The Golden Army (2008, stemme)
 A Million Ways to Die in the West (2014, manuskript, instruktion, skuespiller mm.)
 Syng (2016, stemme)

Referencer

Eksterne henvisninger 

 

Filminstruktører fra USA
Skuespillere fra USA
Manuskriptforfattere fra USA
Tegneserietegnere fra USA
Tegnefilmsdubbere fra USA
Emmy-vindere
Stemmer i Family Guy
Stemmer i American Dad!
Sangere fra USA
Matt Groening

Matthew Abram Groening (født 15. februar 1954) er en amerikansk tegneserietegner og skaberen af de satiriske tegnefilmsserier The Simpsons og Futurama. Han er også skaberen af tegneserien Life in Hell.

Kilder

Eksterne henvisninger 

 

Tegneserietegnere fra USA
Satirikere fra USA
The Simpsons
Hanna-Barbera

Hanna-Barbera er et tegnefilmsstudie, der er grundlagt af William Hanna og Joseph Barbera i 1957. Hedder nu Cartoon Network Studios og har egen tv-kanal: Cartoon Network. Studiet er en del af mediefirmaet Warner Brothers, som igen er en del af det fusionerede selskab Time Warner. 

Et af deres mest kendte produkter er serien Familien Flintstone og Scooby-Doo.

Hollywood Walk of Fame
Animation
Brasiliansk terrier

Brasiliansk Terrier er en hunderace af typen terrier der er udviklet i Brasilien. Den ligner og har muligvis som stamfar, Foxterrieren, selvom nogle mener at der kan være andre stamfædre såsom Jack Russell Terrier. Racen er ikke anerkendt af FCI eller andre.

Terriere
Glukagon

Glukagon er et peptidhormon, der produceres i bugspytkirtlen og er sammen med insulin med til at regulere blodsukkeret.
Glukagon bevirker øgning af blodsukkeret, idet hormonet stimulerer til nedbrydning af glykogen til glukose med henblik på at frigive glukose til blodet ved lavt blodsukker.

Glukagon bruges også som lægemiddel ved førstehjælp hos personer med for lavt blodsukker (hypoglykæmi). 

Ud over at stimulere nedbrydningen af glykogen til glukose (glykogenolyse) har glukagon følgende effekter: 

1) Stimulering af glukoneogenesen (nydannelse af glukose ud fra lactat, glycerol og aminosyrer).

2) Stimulering af lipolysen (nedbrydningen af fedt til frie fedtsyrer).

3) Hæmning af glykolysen (nedbrydningen af glukose).

Glukagonlignende peptid 

Glukagonlignende peptid eller liraglutide (glucagonlike peptide-1,GLP-1)  er en receptor agonist for glukagon med handelsnavnene Victoza og Saxenda (Novo Nordisk) der af FDA er godkendt mod fedme.

Eksterne henvisninger 

Peptidhormoner
Lægemidler, hormoner til systemisk brug
Bugspytkirtel
Dagbog

En dagbog er en bog til at skrive uformelle kronologiske, daterede indlæg.

En dagbog bruges som oftest privat, hvor en person skriver notater til sig selv om sin dag, sine gøremål, sine tanker eller hvad personen selv måtte ønske at huske på eller kunne blive mindet om. Nogle dagbogsskrivere får et meget personligt, psykologisk forhold til deres dagbog – nogle betragter dagbogen som en ven, og går endda så vidt som at navngive dem. Anne Frank navngav for eksempel sin dagbog kitty.

Den kan dog også bruges mere offentligt i form af en weblog (eller bare en blog), der kan være en "dagbog" på nettet. Disse kan enten være helt generelle om en persons dagligdag, men der findes også mange professionelle weblogs, hvor eksperter skriver om deres seneste opdagelser og løbende arbejdsopgaver til inspiration for andre.

Dagbøger kan også bruges professionelt eller i studiesammenhæng, hvor man i forbindelse med afvikling af et projekt sideløbende skriver en projektdagbog, der er en uformel gennemgang af, hvorledes projektet er forløbet. Dette bruges til en mere blød evaluering af projektets forløb og de erfaringer, man har gjort sig – og skal ses som et modstykke til det effektive arbejde, som projektet har mundet ud i, henholdsvis det produkt, som blev resultatet.

Endelig er dagbogen en klassisk litterær genre. Som eksempler kan nævnes Søren Kierkegaards Forførerens Dagbog, som er en del af Enten-Eller, Steen Steensen Blichers En landsbydegns dagbog og Martin A. Hansens Løgneren, eller et mere modernistisk eksperimenterende eksempel, Per Højholts 6512.

Se også 

 Krønike
 Bekendelseslitteratur

Bøger
Oops!... I Did It Again

"Oops!...I Did It Again" er også titlen på singlen, der var titelnummer på dette album.
{{Infoboks album |
  Titel        = Oops!... I Did It Again |
  Kunstner      = Britney Spears |
  Type        = Album |
  Udgivet    = 16. maj 2000 |
  Genre       = Pop |
  Spor        = 15 (12 på den amerikanske version)
  |Længde= 44:30 |
  Udgiver       = Jive |
  Producer    = Timmy Allen, Larry "Rock" Campbell, Barry Eastmond, Jake, Robert Jazayeri, Rodney Jerkins, Robert John, David Krueger, Kristian Lundin, Steve Lunt, Per Magnusson, Max Martin, Rami |
 Anmeldelser     =
 All Music Guide  link
 Rolling Stone  link
 New Musical Express  link
| 
  Før  = ...Baby One More Time(1999) |
  Nu  = Oops!... I Did It Again(2000) |
  Efter  = Britney(2001) |
}}Oops!...I Did It Again'' er det andet studiealbum fra den amerikanske popsangerinde Britney Spears. Albummet blev udgivet 16. maj 2000 på Jive Records.

Nummerliste 

 "Oops!... I Did It Again" (M. Martin, Rami) – 3:31
 "Stronger" (M. Martin, Rami) – 3:23
 "Don't Go Knockin' On My Door" (Rami, Jake, A. Kronlund, M. Martin) – 3:43
 "(I Can't Get No) Satisfaction" (Jagger, Richards)  – cover af The Rolling Stones' hit – 4:25
 "Don't Let Me Be the Last to Know" (R. J. Lange, S. Twain, K. Scott) – 3:50
 "What U See (Is What U Get)" (P. Magnusson, D. Kreuger, J. Elofsson, Rami) – 3:36
 "Lucky" (M. Martin, Rami, A. Kronlund) – 3:26
 "One Kiss from You" (S. Lunt) – 3:25
 "Where Are You Now" (M. Martin, A. Carlsson) – 3:39
 "Can't Make You Love Me" (K. Lundin, A. Carlsson, M. Martin) – 3:17
 "When Your Eyes Say It" (D. Warren) – 4:29
 "Girl in the Mirror" [Non-US edition only] (J. Elofsson) – 4:07
 "You Got It All" [Non-US edition only] (R. Holmes) – cover af The Jets' hit – 4:10
 "Heart" [Non-US edition only] (G. Teren, E. Wilde) – 3:30
 "Dear Diary" (B. Spears, J. Blume, E. Wilde) – 2:46

Album fra 2000
Britney Spears-album
Jørgen Kiil

Jørgen Peter Christiansen Kiil (født 13. februar 1931 i Aarhus, død 29. maj 2003) var en dansk skuespiller.

Gennemgik Det kongelige Teaters elevskole i perioden 1956-1958, men var oprindeligt uddannet klejnsmed.

Var engageret på Det kongelige Teater frem til 1963.

I en periode herefter var han bl.a. knyttet til Gladsaxe Teater og Det ny Scala på freelance basis.

Han er nok mest kendt for sine skurkeroller i en række spillefilm, men også på tv blev dette talent fremvist. Her tænker mange nok på serien Smuglerne fra 1970.

Filmografi 
Blandt de film han medvirkede i kan nævnes:

 Dronningens vagtmester – 1963
 Sytten – 1965
 Utro – 1966
 Tre små piger – 1966
 Far laver sovsen – 1967
 Smukke Arne og Rosa – 1967
 Min søsters børn på bryllupsrejse – 1967
 Jeg elsker blåt – 1968
 Trekanter – 1969
 Nøglen til Paradis – 1970
 Tintomara – 1970
 Hurra for de blå husarer – 1970
 Guld til præriens skrappe drenge – 1971
 Min søsters børn når de er værst – 1971
 Med kærlig hilsen – 1971
 Afskedens time – 1973
 Mig og Mafiaen – 1973
 Violer er blå – 1975
 Strømer – 1976
 Pas på ryggen, professor – 1977
 Honning Måne – 1978
 Det parallelle lig – 1982
 Otto er et næsehorn – 1983
 En afgrund af frihed – 1989
 Casanova – 1990
 Roser & persille – 1993
 Skyggen – 1998
 Små ulykker – 2002
 Til højre ved den gule hund – 2003

Referencer

Eksterne henvisninger 
 
 

Skuespillere fra Danmark
Personer fra Aarhus